open-index/open-wikipedia-markdown huggingface dataset:
Folke Borgs

**Folke Arvidsons Borgs** (; dzimis , miris ) bija zviedru zoologs. Specializējās sūneņu pētniecībā. Viņš bija pazīstama zviedru gleznotāja Aksela Borga brāļadēls.

## Biogrāfija
1924. gadā Borgs kļuva par lektoru tautas skolas seminārā Vekšē. 1926. gadā Borgs Upsālā ieguva filozofijas doktora grādu, bet 1928. gadā sāka pasniegt Upsālas Universitātē. 1929. gadā ieņēma zooloģijas asociētā profesora amatu. 1944. gadā tika iecelts  par direktoru tautas skolas seminārā Lundā.

Borga zinātniskie darbi bija veltīti, galvenokārt, sūneņiem, kurus viņš pētīja dažādos griezumos. Šajā sfērā savulaik viņš bija vadošais speciālists. Borgs publicēja arī populārzinātniskus rakstus un zooloģijas mācību grāmatas vidusskolām, kā arī veica pētījumus vairākās bioloģiskajās stacijās un muzejos. Viņš palīdzēja Zviedrijas Nacionālajai izglītības padomei izstrādāt bioloģijas un medicīnas mācību programmas vispārējās izglītības iestādēs.

## Atsauces
Kristālezers

**Kristālezers** (arī **Naftas bāzes karjers**) ir meža ieskauts bijušais smilšu karjers Olaines novada Olaines pagastā. Krasti zemi, lēzeni, pieejami. Dienviddaļā ir peldvieta un piebraucamais ceļš, kas tālāk ved uz Rīgas naftas bāzi, dienvidrietumos — improvizēta atpūtas vieta. Ap ezeru ved taka. Ziemeļos dažus metrus šaura zemes strēle atdala ezeru no Cenas tīreļa dienvidu robežas meliorācijas grāvjiem ar augstāku ūdens līmeni nekā ezerā. ZA krasts smilšains, ar nelielu kūdras piejaukumu, ZR krasts kūdrains, bet relatīvi sauss, ar niedru audzi ezerā, DR krasts purvaināks, kūdrains, D krastā ezerā neliela kosu audze. Neraugoties uz atrašanos līdzās kūdras ieguves rajonam un augsto organisko vielu klātbūtni ūdenī, nirēji vērtē, ka ezera ūdens ir diezgan caurspīdīgs.

Mīt asari un raudas, krastos darbojas bebri.

## Vēsture kartēs
Starpkaru perioda kartēs ezera vieta atzīmēta kā purvaina puslīdz līdzena vieta, pēckara padomju armijas kartēs redzams smilšu karjers. Vēlāk tas pamests, piepildījies ar ūdeni un ticis saukts par Naftas bāzes karjera ūdenskrātuvi, bet uzlabojoties ūdens kvalitātei, ar 21. gadsimta sākumu kartēs parādās Kristālezera nosaukums. LĢIA vietvārdu datubāzē ezeram joprojām nav nosaukuma, taču Jāņa sētas un Google kartēs, kā arī Olaines novada dokumentos tas 2025. gadā jau atzīmēts kā Kristālezers.

## Attēli

Kristālezers. Līcis DA piekrastē.jpg|Līcis DA piekrastē
Kristālezers. Skats no Z krasta (2).jpg|Skats no Z krasta
Kristālezera taka Z krastā.jpg|Kristālezera taka Z krastā
Kristālezers. Improvised resting place on W shore.jpg|Atpūtas vieta R krastā
Kristālezers. Skats no DR krasta.jpg|Skats no DR krasta


## Atsauces

## Ārējās saites
Nikolass Brauns

**Nikolass Džozefs Brauns** (; dzimis ) ir amerikāņu aktieris.

Pazīstams ar Grega Hirša lomu HBO seriālā "Pēctecība" (2018–2023), par kuru trīs reizes nominēts ''Primetime Emmy'' balvai kā izcilākais otrā plāna aktieris drāmas seriālā. Filmējies arī vairākās filmās, tostarp "Supervaroņu skola" (2005), "Princešu aizsardzības programma" (*Princess Protection Program*, 2009), "Sarkanais štats" (2011), "Kā apprecēt miljardieri" (*Chalet Girl*, 2011), "Izlaiduma balle" (*Prom*, 2011), "Privilēģijas būt vienam" (2012), "Kaimiņu patruļa" (2012), *[[Date and Switch]]* (2014), "Stenfordas cietuma eksperiments" (*Stanford prison experiment*, 2015), "Poltergeists" (*Poltergeist*, 2015), *[[Get a Job]]* (2016), "Kā būt vienai un laimīgai" (*How to Be Single*, 2016), "Paraugbērni" (*Good Kids*, 2016),  "Zola" (*Zola*, 2021), "Sapņu scenārijs" (*Dream Scenario*, 2023), "Kaķu mīlis" (*Cat Person*, 2023) un *[[Saturday Night]]* (2024).

## Atsauces

## Ārējās saites
Ribnica

**Ribnica** var būt:

* Ribnica — pilsēta Moldovā;
* Ribnica — pilsēta Serbijā;
* Ribnica — pilsēta Slovēnijā;
Semjons Hitlers

**Semjons Hitlers** (; dzimis , Orinina, Kamjanecas-Podiļskas rajons, Podolijas guberņa, Ukrainas PSR; miris , Sevastopolē, Krimas APSR) bija Sarkanās armijas karavīrs, Lielā Tēvijas kara dalībnieks, komjaunatnes biedrs, apbalvots ar medaļu "Par drosmi" (1941. gada 10. septembris). Uzvārda dēļ nopelnu dokumentos viņa uzvārds tika rakstīts kā "Gitļovs" (*Гитлёв*).

## Biogrāfija
Dzimis 1922. gada 3. martā Orininas ciemā (tagad Hmeļņickas apgabals, Ukraina) ebreju ģimenē. Komjaunatnes biedrs, Sarkanajā armijā kopš 1940. gada.

Oriņinskas rajona militārais komisariāts Hitleru iesauca uz fronti. Piedalījās Odesas aizstāvēšanā, bija smagā ložmetēja apkalpē Tiraspoles nocietinātā apgabala 73. atsevišķajā ložmetēju bataljonā (*73. OPB TiUR*). 1941. gada 9. septembrī viņam tika piešķirta medaļa "Par drosmi".

1942. gada 3. jūlijā Semjons Hitlers krita kaujā par Sevastopoli.

Pēc ģimenes ierosinājuma kļuva populāra šāda leģenda: Oriņinas vācu komandants atklāja Hitlera ģimeni, bet pēc dokumentu pārbaudes baidījās sūtīt uz geto ģimeni ar  tādu pašu uzvārdu kā fīreram.

## Atsauces

## Ārējās saites
* Livejournal.com 
* Warhistoryonline.com
The Wrong Missy

***The Wrong Missy*** ir 2020. gada ASV romantiskā kinokomēdija, kuras režisors ir Tailers Spindels. Lomas filmā atveido Deivids Speids, Lorena Lepkusa, Niks Svardsons, Džefs Pīrsons, Džekija Sendlere, Sāra Halke, Robs Šnaiders, Romans Reinss un Molija Simsa.

Vientuļš uzņēmējs sajaucot vārda māsas, nejauši uzaicina sievieti, ar kuru viņam bija briesmīgs pirmais randiņš, uz korporatīvo atpūtu.

Filma pieejama straumēšanas servisā *[[Netflix]]* no . Tā galvenokārt saņēma negatīvus kritiķu vērtējumus. 2020. gada jūlijā *Netflix* paziņoja, ka filmu pirmajās četrās nedēļās pēc pirmizrādes ir noskatījušies 59 miljoni mājsaimniecību, kas ir viens no visu laiku lielākajiem skatījumiem kādai no viņu oriģinālfilmām.

## Atsauces

## Ārējās saites
Džagatajs

**Džagatajs** (, **'), pazīstama arī kā **čagataju valoda*', ir vēsturiska [[tjurku valodas|tjurku valoda]], kas pieder [[karluku valodas|karluku valodu]] apakšgrupai un no 13. līdz 20. gadsimtam bija plaši lietota [[Centrālāzija|Centrālāzijā]]. Tā bija literārā, administratīvā un kultūras valoda [[Čagataja hanāts|Čagataja hanātā]], [[Timurīdu lielvalsts]] un vēlāk [[Mogulu impērija]]s valdnieku galmos. Džagatajs reģionā kalpoja kā *lingua franca'' izglītotajās un aristokrātiskajās aprindās, aptverot mūsdienu Uzbekistānas, Afganistānas, Kirgizstānas, Kazahstānas, Turkmenistānas, Ķīnas (Sinkjanas) un Indijas ziemeļu teritorijas. Līdz ar Ališera Navoji literāro darbību 15. gadsimtā džagatajs kļuva par augsti attīstītu rakstīto valodu ar plašu dzejas, zinātnes un reliģiskās literatūras klāstu. Tās ietekme saglabājusies mūsdienu uzbeku un uiguru valodās, un džagataju tiek uzskatīta par nozīmīgu posmu tjurku valodu literārās tradīcijas attīstībā.

## Atsauces

## Ārējās saites
Bartolomejs I

**Bartolomejs I** (), īstajā vārdā **Dimitrijs Arhondonis** (, dzimis ) ir Konstantinopoles ekumeniskais patriarhs kopš , un pareizticīgajā pasaulē viņš tiek uzskatīts par “pirmo starp vienlīdzīgajiem” (*[[primus inter pares]]*). Kā garīgais līderis vairāk nekā 300 miljoniem pareizticīgo kristiešu visā pasaulē, Bartolomejs I aktīvi iesaistās ne tikai reliģiskos un teoloģiskos jautājumos, bet arī ekumeniskajā dialogā ar citām kristīgajām konfesijām un reliģijām, cilvēktiesību aizstāvībā un vides aizsardzības jautājumu aktualizēšanā. Viņa plašā starptautiskā darbība 21. gadsimtā ir nostiprinājusi Konstantinopoles patriarhāta redzamo lomu gan reliģiskajā, gan sociālajā sfērā.

## Ārējās saites
Raiņa iela (Daugavpils)

__NOTOC__
**Raiņa iela** ir iela Daugavpilī, pilsētas centrā. Raiņa iela sākas krustojumā ar Daugavas ielu, ved ziemeļaustrumu virzienā, paralēli 18. novembra ielai, un beidzas krustojumā ar Stacijas ielu. Iela apbūvēta ar dzīvojamām un sabiedriskām ēkām.

Raiņa ielas garums ir aptuveni 1060 metri. Visā garumā iela klāta ar asfalta segumu. Satiksmes kustība norit abos virzienos, pa vienu joslu katrā virzienā. Ielas sarkano līniju platums ir 14—15 metri. Sabiedriskais transports pa Raiņa ielu nekursē.

## Vēsture
Sākotnējais ielas nosaukums bija **Muižnieku iela** (). 1924. gada 14. jūlijā tā ieguva tagadējo nosaukumu **Raiņa iela**, kas vairs nav mainījies.

Pirms Otrā pasaules kara Raiņa iela bija garākā, tā turpinājās aiz dzelzceļa, pār kuru tika uzbūvēts gājēju tilts, un beidzās krustojumā ar Varšavas ielu.

## Ievērojami objekti
thumb|200px|Raiņa iela 2
* Nr. 2 — trīsstāvu dzīvojamā ēka, uzcelta 19. gadsimta beigās, reģiona nozīmes arhitektūras piemineklis.
* Nr. 27 — Daugavpils dzimtsarakstu nodaļa un bāriņtiesa.
* Nr. 27 (vecā adrese, pašlaik šeit ir ēka Ģimnāzijas iela 10A) — 1920. gados te atradās Latvijas Bērnu palīdzības savienības Daugavpils nodaļa.
* Nr. 28 — administratīvā ēka, kurā atrodas dažas pilsētas un reģionālās valsts iestādes.
* Nr. 30 — Daugavpils Zinātņu vidusskolas galvenais korpuss (līdz 2022. gadam — Daugavpils 3. vidusskola, uzcelta 1954. gadā).
* Nr. 99 (vecā adrese, ēka atradās pie dzelzceļa, pašlaik nepastāv) — šeit kādreiz atradās P. K. Broerskas privātā meiteņu ģimnāzija.
* Nr. 101 (vecā adrese, ēka atradās pie dzelzceļa, pašlaik nepastāv) — šeit līdz 1934. gadam atradās ebreju skola, tostarp 1920. gados — ar bērnu patversmi. 1934. gadā tā bija pārveidota par 15. pilsētas pamatskolu.
* Ielas galā atrodas pilsētas Centrālais parks.

## Ielu savienojumi
Raiņa iela ir savienota ar šādām ielām:
* Daugavas iela (savienojums ar sānu brauktuvi)
* Vienības iela
* Ģimnāzijas iela
* Cietokšņa iela
* Mihoelsa iela
* Viestura iela
* Alejas iela
* Stacijas iela (T veida krustojums)

## Atsauces
Deivids Speids

**Deivids Veins Speids** (; dzimis ) ir amerikāņu stendapa komiķis, aktieris un raidierakstu veidotājs. Viņa komēdijas stils gan stendapa izrādēs, gan aktierlomās lielā mērā balstās uz sarkasmu un pašnoniecinājumu. Par savām lomām televīzijā Speids četras reizes nominēts ''Primetime Emmy'' balvai un divas reizes Zelta globusa balvai. 2003. gadā viņš saņēma zvaigzni Holivudas Slavas alejā.

Pēc vairākiem stendapā pavadītiem gadiem, Speids kļuva par scenāristu un aktieru sastāva dalībnieku NBC skeču komēdiju šovā *[[Saturday Night Live]]* (1990—1996). Viņš atveidoja Denisa Finča lomu NBC situāciju komēdijseriālā *[[Just Shoot Me!]]* (1997—2003), par ko viņu nominēja *Primetime Emmy* balvai kā izcilāko otrā plāna aktieri komēdijseriālā. Vēlāk viņš filmējās ABC situāciju komēdijseriālā *[[8 Simple Rules]]* (2004—2005) un CBS situāciju komēdijseriālā *[[Rules of Engagement]]* (2007—2013). Vadīja *[[Comedy Central]]* vakara sarunu šovu *Lights Out with David Spade* (2019—2020).

Kino viņš atveidoja galvenās lomas filmās *[[Tommy Boy]]* (1995), "Melnā avs" (*Black Sheep*, 1996), *[[Senseless]]* (1998), *[[Joe Dirt]]* (2001), *[[Dickie Roberts: Former Child Star]]* (2003), *[[The Do-Over]]* (2016) un *[[The Wrong Missy]]* (2020), kā arī otrā plāna lomas filmās "Rezervisti" (*The Benchwarmers*, 2006), "Lielie" (2010), tās 2013. gada turpinājumā, un *[[The Ridiculous 6]]* (2015). Ieskaņojis reindžera Frenka lomu filmā *[[Rugrats Movie]]* (1998), Kuzko lomu Disneja filmās "Imperatora piedzīvojumi" (2000) un *[[Kronk's New Groove]]* (2005), kā arī neredzamā cilvēka Grifina lomu filmu ciklā "Viesnīca "Transilvānija" (2012—2022).

## Atsauces

## Ārējās saites
Primetime Emmy balva

**''Primetime Emmy'' balva** ir daļa no plašā ''Emmy'' balvu klāsta, ko pasniedz par mākslinieciskajiem un tehniskajiem nopelniem ASV televīzijas industrijā. *Primetime Emmy* balvas piešķir Televīzijas mākslas un zinātņu akadēmija. Balvu kategorijas iedalītas trīs klasēs: parastās *Primetime Emmy* balvas, *Primetime Creative Arts Emmy* balvas, lai godinātu tehniskus un citus līdzīgus sasniegumus aizkulisēs, un *Primetime Engineering Emmy* balvas, lai atzītu nozīmīgu ieguldījumu televīzijas inženiertehniskajos un tehnoloģiskajos aspektos. Balvu pirmo reizi piešķirta 1949. gadā un sākotnēji tā saucās *Emmy* balva, līdz 20. gadsimta 70. gadu sākumā izveidoja ''International Emmy'' balvu un ''Daytime Emmy'' balvu, lai paplašinātu *Emmy* balvu citās televīzijas nozares jomās.

*Primetime Emmy* balvu pasniegšanas ceremoniju parasti norisinās katru septembri, svētdienā pirms oficiālās rudens televīzijas sezonas sākuma. Kopš 1995. gada *Emmy* balvu pasniegšanas ceremoniju translācijas tiek pārraidītas rotācijas kārtībā starp četriem lielākajiem ASV televīzijas tīkliem (ABC, CBS, *[[Fox Broadcasting Company|Fox]]* un NBC), katram tīklam pārraidot ceremoniju ik pēc četriem gadiem. Ja to pārraida kanāls NBC, tad ceremoniju pārceļ uz pirmdienas vakaru (2006., 2010. un 2014. gadā NBC pārraidīja augusta beigās), lai tā nebūtu pretrunā ar NBC apņemšanos pārraidīt Nacionālās futbola līgas spēļu tiešraidēm svētdienas vakaros (vēl viena konflikta dēļ, šoreiz ar *[[MTV Video Music Awards]]*, arī 2014. gada ceremoniju pārcēla pirmdienu). 2018. gada un 2022. gada ceremonijas, kuras abas pārraidīja NBC, tika pārceltas atpakaļ uz septembri un pārraidītas pirmdienā.

## Atsauces

## Ārējās saites
*
Severija

[thumb|200px|Severijas ģerbonis ([Hetmanāts|Hetmanāta sastāvā, 1672).]]

**Severija** (, ) jeb **Siverščina** (, ) ir vēsturisks reģions ar centru Novhorodā-Siverskā mūsdienu Ukrainas ziemeļos, ko 9. gadsimtā apdzīvoja severjanu tauta.

## Vēsture
Tā pirmo reizi minēta Nestora hronikā kā hazāriem pakļauta zeme, kuru 9. gadsimta beigās iekaroja varjagi Helgi (Oļega) vadībā. 1024. gadā izveidojās Čerņihivas kņaziste, no kuras 1097. gadā atdalījās Novhorodas-Siverskas kņaziste. Abas kņazistes 1223. gadā iznīcināja Mongoļu impērijas karaspēks un 1239. gadā to pievienoja Brjanskas kņazistei.

1320. gadā tā kļuva par Lietuvas Lielkņazistes daļu, bet 1503. gadā par Maskavas Lielkņazistes daļu. 1619. gadā to iekaroja Polijas-Lietuvas kopvalsts, bet 1667. gadā Krievijas cariste, iekļaujot Hetmanāta sastāvā. 1708. gadā visu Hetmanāta teritoriju iekļāva Kijivas guberņā, kuru 1719. gadā sadalīja Kijivas, Belgorodas, Orlas un Sevas provincēs, pēdējās trīs 1728. gadā apvienoja Belgorodas guberņā. 1796. gadā daļu no Dņepras kreisā krasta zemēm iekļāva jaundibinātajā Mazkrievijas guberņā.

1918. gadā Siverščina bija Ukrainas Tautas Republikas sastāvā.
1919. gadā Severijas ziemeļdaļa (Kurska, Riļska, Staroduba, Trubčevska, Sevska, Brjanska un Belgoroda) nokļuva Krievijas PFSR, tagad Krievijas Federācijas sastāvā.

Ziemie Czernihowsko-Siewierskie w XV wieku.jpg|Severijas zemes 15. gadsimtā
UNR 1918 divisions-0.png|Siverščina Ukrainas Tautas Republikas sastāvā (1918)


## Ārējās saites
Augstākie augi

**Augstākie augi** (*Embryophyta* vai *Cormobionta*) ir augi, kuriem raksturīgi diferencēti orgāni - saknes, stumbrs, lapas - kas sastāv no specializētiem audiem.

Augstākie augi sastopami galvenokārt sauszemes biotopos, un tie sastāda lielāko daļu no cilvēkam pazīstamākajiem un saimnieciski nozīmīgākajiem augiem. Tomēr daļa augstāko augu ir piemērojusies arī dzīvei pilnīgi vai daļēji ūdenī, piemēram, ūdensrozes un ezerrieksti.

## Paaudžu maiņa
Augstāko augu dzīves ciklā ir skaidri izteikta paaudžu maiņa starp sporofītu (*2n*) un gametofītu (*n*).

Sporofīts ir īpatnis, kam ir divkāršs hromosomu komplekts (*2n*) un kas mejozes ceļā veido sporas, savukārt no šīm sporām veidojas gametofīts - īpatnis ar vienu hromosomu komplektu (*n*). Gametofīts veido gametas, kas dzimumprocesa rezultātā rada zigotu, no kuras veidojas atkal jauns sporofīts

Pirmsvasas augiem dominējošā paaudze ir gametofīts, un sporofīts no tā ir pilnībā atkarīgs, lai uzņemtu barības vielas un ūdeni. Turpretim vaskulārajiem augiem dominējošā paaudze ir sporofīts. Sēklaugu gametofīti ir pilnībā atkarīgi no to sporofītiem, bet staipekņu un paparžaugu gametofīti attīstās patstāvīgi.

## Iedalījums

* Pirmsvasas augi jeb sūnaugi (*Bryophyta* *sensu lato*)
** Ragvācelītes (*Anthocerotophyta*)
** Lapu sūnas (*Bryophyta*)
** Aknu sūnas (*Hepaticophyta*)
* Vaskulārie augi
** Staipekņi (*Lycopodiophyta*)
** Paparžaugi (*Polypodiophyta*)
** Sēklaugi (*Spermatophyta*)
*** Kailsēkļi (*Gymnospermae*), kas ietver skujkokus, ginkus, cikadejas un citus.
*** Segsēkļi (*Angiospermae*), *magnolijaugi* vai *ziedaugi*, ko tālāk sadala viendīgļlapjos un divdīgļlapjos.

## Atsauces
Edgars Meļķisis

**Edgars Meļķisis** (1929—2009) bija latviešu jurists, Latvijas Universitātes profesors.

## Dzīvesgājums
Dzimis 1929. gada 27. augustā Skaņkalnes pagasta "Cīrulīšos" zemnieka Ādama Meļķiša ģimenē. 1949. gadā beidza mācības Mazsalacas vidusskolā, no 1950. līdz 1960. gadam dienēja Padomju armijā, 1951. gadā uzņemts PSKP. Līdztekus no 1956. līdz 1962. gadam studēja tieslietas Latvijas Valsts universitātes Juridiskajā fakultātē, pēc tam bija LVU Juridiskās fakultātes Valsts un tiesību zinātņu katedras mācībspēks. 1967. gadā aizstāvēja zinātņu kandidāta disertāciju, 1975. gadā zinātņu doktora disertāciju. Viņš vadīja LVU Padomju tiesību katedru (1975—1980), 1976. gadā viņu ievēlēja par profesoru, 1979. gadā piešķīra Latvijas PSR Nopelniem bagātā jurista nosaukumu. No 1980. līdz 1988. gadam Meļķisis bija LVU mācību prorektors.

1988. gadā piedalījās Latvijas Tautas frontes 1. kongresā, kur teica runu par tiesiskas valsts izveidošanu.
1990. gada martā piedalījās deklarācijas Par Latvijas Republikas neatkarības atjaunošanu koncepcijas apspriešanā.

Miris 2009. gada 25. jūnijā Rīgā, apglabāts Mazsalacas Pilsētas kapos.

## Darbi
* Vispārīgās tiesību teorijas un valstszinātnes atziņas: zinātniski metodiskie raksti. Latvijas Universitāte, 1997. — 128 lpp.
* Tiesību normu iztulkošana. Rīga: Latvijas Universitāte, 1999. — 47 lpp.
* Mūsdienu tiesību teorijas atziņas. Edgars Meļķisis, Egils Levits, Jautrīte Briede. Tiesu namu aģentūra, 1999. — 145 lpp.
* Juridiskās metodes pamati. Ratio iuris, 2003. — 249 lpp.
* Latvijas tiesiskās sistēmas ceļš uz demokrātisku tiesisku valsti. Rakstu krājums. Tiesu namu aģentūra, 2014. — 334 lpp.

## Atsauces
Kungu iela (Daugavpils)

**Kungu iela** ir iela Daugavpilī, Daugavas kreisajā krastā, Nīderkūnu apkaimē. Kungu iela sākas strupceļā pie Komunālās ielas, ved ziemeļrietumu virzienā un beidzas krustojumā ar Kājnieku ielu. Kungu ielā ir privātmāju apbūve.

Ielas kopējais garums ir 415 metri. Visā garumā Kungu iela klāta ar grants segumu, satiksmes kustība norit vienā joslā abos virzienos. Sabiedrisks transports pa Kungu ielu nekursē. Tuvākā pietura ir 6. un 7. autobusu "Tirgoņu iela".

**Kungu iela** ir šīs ielas sākotnējais nosaukums, bet padomju okupācijas laikā iela bija pārdēvēta par **Proletāriešu ielu**. Pēc Latvijas neatkarības atjaunošanas iela atguva savu vēsturisko nosaukumu.

## Ielu savienojumi
Kungu iela ir savienota ar šādām ielām:
* Komunālā iela (savienojums tikai gājējiem)
* Zemgales iela (T veida krustojums)
* Briežu iela
* Kājnieku iela (T veida krustojums)

## Atsauces
Rokas rags

**Rokas rags** ( — ‘Klints rags’) ir zemesrags Portugāles rietumos Atlantijas okeāna krastā, Eiropas kontinentālās daļas galējais rietumu punkts. Zemesrags atrodas rietumos no Lisabonas pilsētas Sintras-Kaškaišas dabas parka teritorijā; to veido līdz pat 140 m augstas piekrastes klintis. Senatnē romieši to dēvēja par *Promontorium Magnum*, bet burukuģu laikmetā — par Lisabonas ragu. Zemesragā no 1772. gada darbojas 22 m augsta bāka.

## Atsauces

## Ārējās saites
Ūdens mētra

**Ūdens mētra** (*Mentha aquatica* L.), arī **ūdensmētra** vai **ūdeņu mētra**, ir lūpziežu dzimtas mētru ģints suga. Daudzgadīgs, vidēja izmēra lakstaugs ar raksturīgo mētru smaržu, kas jūtama, paberzējot jebkuru auga daļu. Ūdensmētra no citām mētru sugām viegli atšķirama pēc tā, ka stublāja galā vienmēr blīvs, galviņveidīgs ziedu pušķis, nevis gareni izstiepts vai vienmērīgi sadalīts starp vairāku lapu žāklēm. Arī ūdensmētrai zem galējā ziedu pušķa lapu žāklēs atrodami citi pušķi, bet ievērojami mazāki.

Latvijā ūdensmētra sastopama savvaļā ūdenstilpņu palienē, aizaugušos grāvjos, upju un avotu krastos un citās mitrās vietās nereti visā valstī.

Ūdens mētras un krūzmētras (*M. spicata*) hibrīds ir piparmētra (*Mentha x piperita*), zināms Apvienotajā Karalistē kopš 1696. gada. Ūdens mētra hibridizējas arī ar tīruma mētra (*M. arvensis*); šī krustojuma rezultāts ir mieturu mētra (*M. x verticillata*).

## Atsauces

## Ārējās saites
Le Chabanais

***Le Chabanais*** bija viens no pazīstamākajiem un greznākajiem bordeļiem Parīzē, kas darbojās netālu no Luvras muzeja, Šabanē ielā 12, no 1878. līdz 1946. gadam, kad bordeļi Francijā tika aizliegti ar likumu. To dibināja īru izcelsmes Madāma Kellija, kura bija cieši pazīstama ar vairākiem Parīzes Žokeju kluba biedriem. Starp bordeļa pastāvīgajiem viesiem bija Alberts, Velsas princis (vēlāk Apvienotās Karalistes karalis Eduards VII), Anrī de Tulūzs-Lotreks, Kerijs Grants, Hamfrijs Bogarts, Meja Vesta, Sergejs Eizenšteins, Jānis Rudzutaks un Francijas valdības diplomātiskie viesi.

## Vēsture
Bordeli dibināja īriete Madāma Kelija, kurai bija labi sakari ar ievērojamiem prestižā Parīzes žokeju kluba () biedriem. Uzņēmuma akcijas tika pārdotas turīgiem anonīmiem investoriem, un kopējā bordeļa attīstībā un atklāšanā ieguldītā summa sasniedza aptuveni 1,7 miljonus franku. Katra guļamistaba bija veidota noteiktā stilā - japāņu, mauru, indiešu, ķīniešu un citos. Guļamistabas projekts un dizains japāņu stilā ieguva balvu Pasaules izstādē 1900. gadā.
[thumb|[Eduards VII|Prinča Alberta "mīlas krēsls"]]
Bordeļa iekšējās sienas rotāja Anrī de Tulūza-Lotreka gleznas, kurš, būdams biežs iestādes klients, īpaši bordelim radīja 16 lielas gleznas. Biežs bordeļa apmeklētājs bija rakstnieks Gijs de Mopasāns, kuru tik ļoti iedvesmoja bordeļa mauru stila istabas dekors, ka viņš savā savrupmājā izveidoja pilnīgu tās kopiju. 1880. un 1890. gados šīs iestādes regulārs viesis bija Velsas princis Bērtijs, kurš vēlāk kļuva par Lielbritānijas karali Eduardu VII. Viena no iestādes istabām viņam tika piešķirta individuāli; virs gultas karājās prinča ģerbonis; Istaba bija slavena arī ar savu lielo vara bidē, kas bija veidots gulbja formā ar sievietes seju – topošais karalis to izmantoja, lai mazgātos šampanietī. (1951. gadā pēc bordeļa slēgšanas Salvadors Dalī iegādājās vara vannu par 112 000 franku.)

Ir bijuši gadījumi, kad Francijas valdība ir iekļāvusi *Le Chabanais* apmeklējumu valsts ārvalstu viesu maršrutā; oficiālajos dokumentos šīs iestādes apmeklējums parasti tika atspoguļots kā “vizīte pie Senāta priekšsēdētāja”.

20. gadsimta 20. gadu vidū, parādoties bordelim "Viens Divi Divi" (), Le Šabanē zaudēja savu titulu kā galvenais un greznākais bordelis Parīzē, taču turpināja pastāvēt un bija pieprasīts. Parīzes fašistu okupācijas laikā okupācijas varas iestādes nolēma saglabāt 20 bordeļus, tostarp Le Šabanē. Bordelis beidza pastāvēt 1946. gadā pēc tam, kad Francijā tika pieņemts likums par bordeļu un tolerances namu slēgšanu.

Pašlaik ēka funkcionē kā daudzdzīvokļu māja, kurā atrodas neliels muzejs, kas veltīts Francijas vadošā bordeļa vairāk nekā 50 gadus ilgajai vēsturei.

## Atsauces

## Ārējās saites
* Contemporary photos of the Chabanais
* 
*
Citytv

***Citytv***, dažkārt saīsināti arī ***City***, ir Kanādas angļu valodas komerctelevīzijas tīkls, kas pieder *[[Rogers Communications]]* meitasuzņēmumam *[[Rogers Sports & Media]]*. Tīkls sastāv no sešām piederošām un pārvaldītām televīzijas stacijām, kas atrodas Toronto, Monreālas, Vinipegas, Kalgari, Edmontonas un Vankūveras metropoļu reģionos, kabeļtelevīzijas pakalpojums, kas darbojas Saskačevanā, un trīs neatkarīgās franšīzes filiāles, kas pārraida mazākas pilsētas Albertā un Britu Kolumbijā. Ir arī viena stacija, kas izmanto zīmola nosaukumu Bogotā, Kolumbijā.

## Vēsture
*Citytv* zīmola nosaukums cēlies no tās vadošās Toronto stacijas CITY-TV, kas pārraidi uzsāka 1972. gada 28. septembrī no bijušā naktskluba *Electric Circus* un kas kļuva pazīstams ar īpaši lokālu formātu, kas balstīts uz jaunākiem skatītājiem paredzētām ziņu pārraidēm, ikvakara filmām un mūzikas un kultūras programmām. *Citytv* zīmols sāka paplašināties kad toreizējais tīkla mātes uzņēmums *CHUM Limited* iegādājās bijušo *[[Global Television Network]]* staciju CKVU-TV Vankūverā, kam sekoja *Craig Media* staciju iegāde un tā *A-Channel* Centrālkanādas staciju sistēmas kļūšanu par daļu no *Citytv* 2005. gada augustā. *CHUM Limited* 2007. gadā iegādājās *CTVglobemedia* (tagad *[[Bell Media]]*). Lai ievērotu Kanādas Radio, televīzijas un telekomunikāciju komisijas (CRTC) īpašumtiesību ierobežojumus, *Citytv* stacijas tika pārdotas *Rogers*. *Citytv* tīkls auga, nopērkot trīs *[[Jim Pattison Group]]* piederošas stacijas, kā arī *Rogers* tolaik iegādājās kabeļtelevīzijas tīklu *Saskatchewan Communications Network* un Monreālas CJNT-DT. Vienā brīdī, *Citytv* raidīja arī Barselonā, Spānijā (2001—2003) un Sanhuanā, Puertoriko (2006—2007).

Lai gan *Citytv* tīkls tika veidots pēc oriģinālās Toronto stacijas formāta, kopš 2000. gadiem un jo īpaši kopš to iegādājās *Rogers*, *Citytv* ir pārgājusi uz seriāliem balstītu praimtaima grafiku, līdzīgi kā tīkla konkurenti, lai gan joprojām koncentrējoties uz jaunāku auditoriju.

## Atsauces

## Ārējās saites
*
Ints Upmacis

**Ints Upmacis** (dzimis ) ir latviešu jurists un diplomāts. Triju Zvaigžņu ordeņa komandieris (2008).

## Dzīvesgājums
Dzimis 1955. gada 19. augustā. 1978. gadā absolvēja tieslietu studijas Latvijas Valsts universitātes Juridiskajā fakultātē un strādāja Latvijas PSR Prokuratūrā par sevišķi svarīgu lietu izmeklētāju. 1989. gadā piedalījās Latvijas Tautas frontes programmas rakstīšanā, bet 1990. gada martā deklarācijas Par Latvijas Republikas neatkarības atjaunošanu koncepcijas apspriešanā.

Latvijas neatkarības atgūšanas laikā LTF III kongresā 1990. gada oktobrī Intu Upmaci ieteica LTF priekšsēdētāja vietnieka amatam, taču drīz vien viņš paziņoja par izstāšanos no LTF un strādāja Ārlietu ministrijā. No 1991. līdz 1995. gadam bija Latvijas Republikas vēstniecības padomnieks Amerikas Savienotajās Valstīs, pēc tam bija Ārlietu ministrijas Otrā politiskā departamenta direktors, tad Latvijas Republikas ģenerālkonsuls Sanktpēterburgā.
Vēlāk bija Ārlietu ministrijas Juridiskā departamenta direktors, Latvijas Republikas ārkārtējais un pilnvarotais vēstnieks Portugāles Republikā, kur 2006. gada 1. martā Lisabonā cieta ceļu satiksmes negadījumā.
No 2007. gada bija Ārlietu ministrijas Konsulārā departamenta direktors, vēlāk speciālo uzdevumu vēstnieks.

## Atsauces
Akantu dzimta

**Akantu dzimta** (*Acanthaceae*) ir panātru rindas dzimta, kurā ir klasificētas vairāk nekā 200 ģintis un 2500 sugas. Lielākā daļa ir tropos sastopami lakstaugi, krūmi vai vīteņaugi; daži ir epifīti. Tikai dažas sugas ir izplatītas mērenajā joslā. Galvenie izplatības centri ir Indonēzijā un Malaizijā, Āfrikā, Brazīlijā un Centrālamerikā.

## Klasifikācija
Dzimtā ir klasificētas apakšdzimtas:

* *[[Acanthoideae]]*
* *[[Avicennioideae]]*
* *[[Nelsonioideae]]*
* *[[Thunbergioideae]]*

## Atsauces
Naujenes iela (Daugavpils)

**Naujenes iela** ir iela Daugavpilī, Ruģeļu apkaimē. Tā sākas krustojumā ar Apšu ielu, ved ziemeļaustrumu un austrumu virzienā un beidzas krustojumā ar Dunduru ielu. Naujenes ielā ir privātmāju apbūve.

Ielas kopējais garums ir aptuveni 1350 metri. Visā garumā tā ir divu joslu platumā un klāta ar asfalta segumu. Satiksmes kustība atļauta abos virzienos. Sabiedriskais transports pa Naujenes ielu nekursē.

Naujenes iela izveidota Latvijas PSR laikā, tās sākotnējais nosaukums Ruģeļu ciematā bija **Meža iela** ().

## Ielu savienojumi
Naujenes iela ir savienota ar šādām ielām:
* Apšu iela
* Vecpils iela (Y veida krustojums)
* Zaļā iela (T veida krustojums)
* Sauleskalna iela (T veida krustojums)
* Zaķu iela (T veida krustojums)
* Strazdu iela (T veida krustojums)
* Riņķa iela
* Zirņu iela (T veida krustojums)
* Stārķu iela (T veida krustojums)
* Riņķa iela (otro reizi)
* Dunduru iela (T veida krustojums)
Pleskavas arhitektūras skolas dievnami

thumbnail|upright=1.0|Pleskavas arhitektūras skolas dievnami
**Pleskavas arhitektūras skolas dievnami** () ir vēsturiski pareizticīgo dievnami, kas veido izcilu viduslaiku krievu arhitektūras paraugu kopumu Pleskavā, Krievijas ziemeļrietumos. Šīs baznīcas pieder pie tā dēvētās Pleskavas arhitektūras skolas, kas attīstījās no 12. līdz 17. gadsimtam un izcēlās ar savdabīgu, lakonisku arhitektūras stilu, raksturīgām kompaktām formām, augstiem jumtiem un vienkāršotu dekoru. 2019. gadā desmit Pleskavas baznīcas tika iekļautas UNESCO Pasaules mantojuma sarakstā, atzīstot to nozīmi krievu pareizticīgās celtniecības attīstībā un reģionālās arhitektūras daudzveidībā. Šie dievnami liecina par vietējo celtnieku meistarību un spēju pielāgot Bizantijas un Novgorodas ietekmes Pleskavas unikālajai kultūras un dabas vidē. Baznīcu komplekss atspoguļo Pleskavas kā senas republikas un garīgā centra nozīmi viduslaiku Krievzemē.

## Ārējās saites
Roza Otunbajeva

**Roza Otunbajeva** (, dzimusi ) ir Kirgizstānas politiķe un diplomāte, kas Centrālāzijā kļuva par pirmo sievieti valsts vadītāja amatā, no 2010. līdz 2011. gadam ieņemot Kirgizstānas prezidentes amatu. Viņa tika iecelta šajā amatā pēc 2010. gada aprīļa revolūcijas, kuras rezultātā tika gāzts autoritārais prezidents Kurmanbeks Bakijevs. Otunbajeva vadīja pārejas valdību, kas īstenoja konstitucionālas reformas, pārejot no prezidentālas uz parlamentāru republiku, un centās nodrošināt politisko stabilitāti un demokrātisku pārvaldi valstī. Viņas prezidentūras laikā notika pirmās demokrātiskās vēlēšanas, nostiprinot viņas reputāciju kā pārejas perioda līderi un demokrātisko reformu atbalstītāju.

## Ārējās saites
Miera iela (Daugavpils)

**Miera iela** ir iela Daugavpilī, Jaunbūves apkaimē. Miera iela sākas krustojumā ar Varšavas ielu, ved ziemeļaustrumu virzienā, bet pēc krustojuma ar Valkas ielu pagriežas uz ziemeļiem un rietumiem un beidzas krustojumā ar Smilšu ielu. Posmā starp Jelgavas un Grodņas ielu Miera iela ir pārtraukta ar Lokomotīves stadiona teritoriju. Ielā ir pārsvarā dzīvojama apbūve.

Miera ielas kopējais garums ir 2160 metri. Visā garumā tā klāta ar asfalta segumu, satiksmes kustība norit abos virzienos, pa vienu joslu katrā virzienā. Sabiedriskais transports pa Miera ielu nekursē, bet Varšavas ielā ir 3., 19., 20B., 24., 26. un 30. maršruta autobusu pietura "Miera iela".

Sākotnējais ielas nosaukums bija **Žitomiras iela** (). 1924. gada 14. jūlijā to pārdēvēja par **Miera ielu**, un šis nosaukums vairs nav mainījies.

## Ievērojami objekti
[273px|thumb|Miera iela pie [Lokomotīve (stadions)|Lokomotīves stadiona]]
* Nr. 3/5 — Medicīnas koledžas dienesta viesnīca.
* Nr. 57 — Tehnoloģiju un tūrisma tehnikuma mācību korpuss, līdz 2022. gadam — Daugavpils Tirdzniecības profesionālā vidusskola.
* Ielas galā atrodas Aizpilsētas parks, kas ierīkots kādreizējās ebreju kapsētas vietā (no kā cēlies arī ielas nosaukums).

## Ielu savienojumi
Miera iela ir savienota ar šādām ielām:
* Varšavas iela (T veida krustojums)
* Andreja Pumpura iela
* Kauņas iela
* Ventspils iela
* Dobeles iela
* Jelgavas iela (T veida krustojums)
* Grodņas iela (T veida krustojums)
* Tukuma iela
* Liepājas iela
* Valkas iela
* Smilšu iela (T veida krustojums)

## Atsauces
Ruvenzori

**Ruvenzori** (, ) ir kalnu masīvs Austrumāfrikā uz Ugandas un Kongo Demokrātiskās Republikas robežas. Ruvenzori ir viena no trijām Āfrikas kalnu sistēmām, kurā novērojams apledojums; tās nosaukums tulkojumā nozīmē ‘lietus radītājs’ vai ‘mākoņu valdnieks’. Stiepjas 160 km garumā ziemeļu—dienvidu virzienā starp Alberta ezeru ziemeļos un Edvarda ezeru dienvidos un ir daļa no Austrumāfrikas lūzumzonas. Augstākā virsotne ir Stenlija kalns 5109 m vjl. Rietumu nogāzē līdz 2300 m augstumam mitrie tropu meži, austrumu nogāzē — savanna. Daļa kalnu masīva iekļauta Kongo Virungas nacionālajā parkā un Ugandas Ruvenzori nacionālajā parkā; abi parki iekļauti UNESCO Pasaules mantojuma sarakstā dēļ to dabas daudzveidības.

Kalnus eiropiešiem 1876. gadā atklāja amerikāņu žurnālists Henrijs Mortons Stenlijs; augstākā virsotne nosaukta viņa vārdā. Tiek uzskatīts, ka Ruvenzori ir Ptolemaja minētā mītiskā Nīlas izteka Mēness kalni (*Montes Lunae*).

## Atsauces

## Ārējās saites
Ruta Bazi

**Ruta Ena Bazi** (; dzimusi , mirusi ) bija amerikāņu aktrise un komiķe.

Viņa atveidojusi dažādas lomas gan uz skatuves, gan filmās un televīzijā. Vislabāk pazīstama ar lomām komēdijas un varietē šovā *[[Rowan & Martin's Laugh-In]]* (1968—1973), par ko saņēmusi Zelta globusa balvu un piecas ''Emmy'' balvas nominācijas.

## Ārējās saites
Arturs Konolijs

thumb|Arturs Konolijs
**Arturs Konolijs** (; 1807—1842) bija britu izlūkdienesta virsnieks, pētnieks un rakstnieks, kurš kļuva slavens ar termina "Lielā spēle" (*The Great Game*) ieviešanu — šī ģeopolitiskā sāncensība starp Lielbritāniju un Krieviju 19. gadsimtā norisinājās par ietekmi Centrālāzijā.

Konolijs strādāja Britu Austrumindijas kompānijas dienestā un piedalījās vairākās slepenās misijās Centrālāzijā, bieži ceļojot maskēts. 1841. gadā viņš devās uz Buhāru (mūsdienu Uzbekistānā), lai mēģinātu atbrīvot britu gūstekni Čārlzu Stodartu, bet pats tika sagūstīts. 1842. gada 17. jūnijā abi tika sodīti ar nāvi pēc apsūdzības spiegošanā. Konolija nāve kļuva par simbolu britu upuriem "Lielajā spēlē".

## Ārējās saites
1. Preču iela

**1. Preču iela** ir iela Daugavpilī, Gajoka apkaimē. Tā sākas krustojumā ar 18. novembra ielu, ved dienvidu virzienā un beidzas krustojumā ar Dzelzceļu ielu. Pirmajā Preču ielā ir saimnieciskā un administratīvā apbūve.

Ielas kopējais garums ir aptuveni 340 metri. Tai ir gan asfalta, gan grants segums. Krustojumā ar Februāra ielu 1. Preču iela šķērso sliežu ceļu. Satiksmes kustība atļauta abos virzienos. Sabiedriskais transports pa 1. Preču ielu nekursē.

Ielas nosaukums laika gaitā nav mainījies. Tas saistīts ar Daugavpils I preču staciju, kas atradās uz dienvidiem — dienvidaustrumiem no pilsētas cietuma.

## Ievērojami objekti
* Nr. 30A — preču stacijas pārvaldes divstāvu ēka, uzcelta 1873.—1874. gados, vietējās nozīmes arhitektūras piemineklis.
* Ielas sākums iet gar Daugavpils cietuma teritoriju.
* Ielas apkārtnē atrodas Dzelzceļnieku dārzs, kur 1941. gada 15. jūlijā, ar vācu okupācijas sākumu, tika nošauti tukstoši daugavpiliešu, tostarp 1125 ebreji (uzstādītas granīta plāksnes un stēla).

## Ielu savienojumi
1. Preču iela ir savienota ar šādām ielām:
* 18. novembra iela (T veida krustojums)
* Februāra iela
* Dzelzceļu iela (T veida krustojums)

## Atsauces
Bakteriālā iedega

alt=Bakteriālās iedegas skarta ābele|thumb|Bakteriālās iedegas skarta ābele
**Bakteriālā iedega** ir baktērijas *Erwinia amylovora* izraisīta augu saslimšana, kas izraisa ziedu novīšana un lapu, augļu un dzinumu nobrūnēšanu. Tā inficē dažādus rožu dzimtas augus, primāri ābeles un bumbieres, bet arī klintenes un pīlādžus. Turpretī kauleņiem, kā plūmēm un ķiršiem, bakteriālā iedega nav bīstama.

Slimība izplatās ar vēja, kukaiņu, putnu un citu pārnēsātāju palīdzību. Strauji vairojas mitrā un siltā laikā. Slimie augi izskatās apdeguši vai spēcīga sala bojāti.

Bakteriālā iedega ir ļoti bīstama slimība, kam ir potenciāls izpostīt augļu dārzus. Vienīgais veids, kā infekciju apkarot, ir iznīcināt inficētos un iespējami inficētos — līdzās augošos — kokus.

Latvijā bakteriālā iedega pirmo reizi konstatēta 2007. gadā.

## Atsauces
Modris Jaunups

**Modris Jaunups** (dzimis  Valdemārpilī) ir latviešu politiķis un sabiedriskais darbinieks.

Bijis ilgstošs pašvaldību politiķis un valsts pārvaldes darbinieks.

No 2005. līdz 2009. gadam M. Jaunups bija Rīgas domes deputāts, pēc tam ilgstoši bijis deputāts Inčukalna novadā. No 2023. līdz 2025.gadam bija Siguldas novada domes deputāts.

M.Jaunups kandidēja 10. Saeimas vēlēšanās 2010. gadā, pārstāvot partiju "Jaunais laiks" Rīgas sarakstā, kandidējis arī 13. Saeimas vēlēšanās 2018. gadā no partiju apvienības "Attīstībai/Par!", taču netika ievēlēts.

## Izglītība

2004. gadā absolvējis Juridisko koledžu, iegūstot jurista palīga kvalifikāciju.

Pirms tam mācījies Rīgas Kultūras un izglītības darbinieku tehnikumā, iegūstot pašdarbības dramatiskā kolektīva vadītāja diplomu.

## Darbs valsts pārvaldē

Pēc darba Rīgas domē Modris Jaunups vadīja "Rīgas satiksmes" Kontroles dienestu. Pēc aiziešanas no šī amata 2010. gadā viņš tika iecelts par valdes locekli valsts SIA "Autotransporta direkcija", kur atbildēja par pasažieru pārvadājumu jautājumiem. Viņš šo amatu ieņēma līdz 2023. gada aprīlim, kad kopā ar valdes priekšsēdētāju Kristiānu Godiņu atkāpās no amata, norādot uz politiķu spiedienu veikt darbības, kas neatbilst spēkā esošajām tiesību normām.

## Politiskā darbība

M. Jaunups ir iesaistījies politikā jau kopš 2005. gada, sākotnēji no partijas "Jaunais laiks", vēlāk "Vienotība".

Šobrīd M. Jaunups pārstāv politisko partiju "Latvijas attīstībai".

## Personīgā dzīve

M.Jaunups aktīvi iesaistās un publicē ierakstus sociālo tīklu platformās, kā TikTok  un Facebook, aktualizējot jautājumus, dažādus tematus un personīgo dzīvi. Viens no pirmajiem Latvijas politiķiem, kas aizsācis kvalitatīvu komunikāciju ar sabiedrību sociālo tīklu telpā.

## Atsauces
Džozefs Kosinskis

**Džozefs Kosinskis** (; dzimis ) ir amerikāņu kinorežisors, kas vislabāk pazīstams ar saviem datorgrafikas un datora radīti attēlu (CGI) darbiem, kā arī asa sižeta filmām.

Režisējis filmas "" (2010), "Aizmirstība" (2013), "Tikai drosmīgie" (2017), "Top Gun: Maveriks" (2022), *[[Spiderhead]]* (2022) un "F1" (2025). Pirms filmu režisēšanas galvenokārt bija saistīts ar CGI saistītām televīzijas reklāmām, tostarp *Starry Night* reklāmu spēlei *[[Halo 3]]* un godalgoto *Mad World* reklāmu spēlei *[[Gears of War]]*. Režisējis dziedātājas *[[Lady Gaga]]* dziesmas *Hold My Hand* mūzikas videoklipu.

## Atsauces

## Ārējās saites
Ciklostomatīdas

**Ciklostomatīdas** (*Cyclostomatida*) ir sūneņu tipa vienīgā kārta šaurmutu klasē, kuras pārstāvji ir izdzīvojuši līdz mūsdienām. Šo kārtu 1852. gadā izveidoja britu zoologs Džordžs Busks. Ciklostomatīdas pārstāv apmēram 175 mūsdienu ģintis ar vairāk nekā 600 sugām (trešā lielākā recento sūneņu kārta). Ciklostomatīdu fosilijas ir zināmas no apakšējā ordovika līdz mūsdienām, bet dominējošā sūneņu grupa tā bija mezozojā.

## Apraksts
Ciklostomatīdu kolonijām ir dažāda forma, no tieviem posmotiem zariņiem līdz masīviem veidojumiem. Cistīdi ir cauruļveidīgi, cilindriski, retāk prizmatiski, izvietoti paralēli vai asā leņķī pret kolonijas centrālo asi. Cistīdu atveres ir terminālas un bez vāciņa (epistoma). Tās nesašaurinās, bet reizēm paplašinās. Cistīdu atveru apgabali mūsdienu formām ir pārvilkti ar terminālo membrānu. Tie var savienoties gareniskos, šķērseniskos vai radiālos saišķos, var būt vienā vai vairākās rindās, vai arī nesaskarties cits ar citu, bet palikt brīvi. Atveres var atrasties kolonijas vienā pusē vai arī visapkārt. Pirmajā gadījumā kolonijas puse, kur izvietotas atveres, tiek saukta par frontālo vai priekšpusi, bet pretējā puse ir bazālā jeb mugurpuse.

Bez normālajiem zooīdiem standarta cistīdos kolonijās var būt daudz pārveidotu polimorfu īpatņu, kuru starpā īpaši ir izplatīti kenozooīdi, kas ir kolonijas balsta un mehāniskie elementi (tergoporas, firmatoporas un nematoporas, izvietoti kolonijas bazālajā pusē, daktiletri un kancelli - frontālajā pusē). Dažiem pārstāvjiem ir vakuolas un mezoporas, kā arī ir polimorfi īpatņi sakņveida izaugumu un dzelkšņu veidā. Ovicellas ir vai nu ļoti palielināti cistīdi (gonoeciji) ar īpašu atveri, oeciporu, vai arī (*Lichenoporidae* dzimtai) kolonijas virsmas pietūkumi ar daudzām atverēm (gonocistiem). Koloniju pumpurošanās sākuma stadijas raksturojas ar garu cauruļveida ancestrulu, no kura nākošais īpatnis atdalās ar tajā augošo slīpi vērsto starpsienu, kas nošķir jaunā zooīda dobumu. Tālākā pumpurošanās, attīstoties dažādos veidos, nosaka kolonijas formu. Izšķir šādus galvenos pumpurošanās tipus: savietotā, perifērā un orientētā. Savietotās pumpurošanās gadījumā cistīdi iet paralēli cits citam un šķērsgriezumā ir platāki centrā. Perifērās pumpurošanās gadījumā cistīdi dubultojas visā to garumā un visos virzienos. Orientētā pumpurošanās koncentrējas bazālajā plātnē vai ass zonā. Pumpurošanās var būt divpusēja vai trīspusēja. Divpusējās pumpurošanās gadījumā katrs cistīds savā pamatnē pieguļ diviem citiem cistīdiem, bet trīspusējās pumpurošanās gadījumā - trim cistīdiem.

## Sistemātika
Ciklostomatīdu kārtā ir septiņas apakškārtas:
* kārta: ***Cyclostomatida*** Busk, 1852
:* apakškārta: *[[Articulina]]* Busk, 1852
:* apakškārta: *[[Cancellata]]* Gregory, 1896
:* apakškārta: *[[Cerioporina]]* Von Hagenow, 1851
:* apakškārta: *[[Fasciculina]]* Cooper, 1952
:* apakškārta: *[[Paleotubuliporina]]* Brood, 1976 †
:* apakškārta: *[[Rectangulata]]* Waters, 1887
:* apakškārta: *[[Tubuliporina]]* Milne-Edwards, 1838

(†) - izmirušu organismu grupa. 

## Atsauces
Katāras ieplaka

**Katāras ieplaka** () ir tektoniska ieplaka Ēģiptē, Lībijas tuksneša ziemeļos, Āfrikas kontinenta otra zemākā vieta. Atrodas valsts ziemeļrietumos ap 60 km no Vidusjūras krasta. Ziemeļos un rietumos ieplaku norobežo līdz 100 m augstas kaļķakmens kraujas; tās pakājē atrodas arī ieplakas zemākā vieta -133 m zjl. Ieplakas zemākajās daļās solončaki un izžuvuši sālsezeri, pārējā daļā — māla un smilšu tuksnesis. Ļoti sauss klimats; nokrišņi ap 25—50 mm gadā. Vidējā diennakts temperatūra vasarā +36,2 °C, ziemā — +6,2 °C. Pārsvarā ziemeļu vējš; martā – 11,5 m/s, decembrī — 3,2 m/s. Ieplakas dienvidrietumos Sīvas nacionālais parks. 

Vienīgā apdzīvotā vieta ieplakā ir Kāras oāze dienvidrietumos. Ieplakā vairākas naftas atradnes, ko ekspluatē Royal Dutch Shell un Apache Corporation.

Pastāv vairāki projekti ieplakas appludināšanai vai nu ar Vidusjūras sālsūdeni, vai arī Nīlas saldūdeni, izbūvējot hidroelektrostaciju.

## Atsauces

## Ārējās saites
Neveroņi

[thumb|Dažādi ''graudi''. 1 — [rudzi, 2 — kvieši, 3 — auzas, 4 — mieži.]]
**Neveroņi** jeb **riekstveida augļi** ir augļi, kas neatveras pat pēc pilnīgas gatavības sasniegšanas. Tiem parasti ir sauss augļapvalks ar vienu sēklu.

Neveroņus smalkāk iedala:

* Rieksts, riekstiņš — augļi ar cietu, koksnainu augļapvalku (lazda, griķi).
* Sēklenis — auglis ar ādainu augļapvalku, kas nesaaug ar sēklapvalku (saulgriezes).
* Spārnulis — sēklenis, kura augļapvalkam ir ādains vai plēvains spārnveida izaugums (vīksna, kļava).
* Grauds — auglis ar ādainu augļapvalku, kas saaudzis ar sēklapvalku (kvieši).

## Atsauces
Tvaikonis

[thumb|''[Titāniks|RMS Titāniks* 1912. gadā bija lielākais tvaikonis pasaulē (nogrima 15. aprīlī)]]
*'Tvaikonis''' ir ar tvaiku darbināms kuģa veids, kas lielākoties paredzēts okeāna vai jūru kuģošanai. Šos kuģus darbina viens vai vairāki tvaika dzinēji vai tvaika turbīnas, kas piedzen dzenskrūves vai dzenratus. Pirmos tvaikoņus sāka izmantot 19. gadsimta sākumā, lai gan pirms tam jau bija atsevišķi mēģinājumi.

Tā kā tvaikoņi bija mazāk atkarīgi no vēja virzieniem, pavērās jauni tirdzniecības ceļi. Tos raksturoja kā "galveno pirmā tirdzniecības globalizācijas viļņa (1870—1913) virzītājspēku" un "cilvēces vēsturē nepieredzēta starptautiskās tirdzniecības pieauguma" veicinātājus.

Sākotnēji tvaikoņiem kā piedziņas ierīci izmantoja dzenratus, ja neskaita Džona Fitča pirmos eksperimentus ar airiem, ko darbināja tvaika dzinējs. Dzenrati varēja atrasties kuģa sānos vidusdaļas rāmja zonā vai aiz pakaļgala. 20. gadsimta sākumā dzenratus aizstāja dzenskrūve. Sākotnēji kā enerģijas avotu tvaika dzinējiem izmantoja malku un akmeņogles, vēlāk naftas produkti (mazutu).

Atšķirībā no tvaika lokomotīvēm, tvaikoņi var izmantot tvaika kondensāciju, lai samazinātu spiedienu cilindru izejā, kas ievērojami palielina kuģa tvaika dzinēja lietderības koeficientu. Turklāt tvaikoņi izmantoja efektīvākus ūdenscauruļu katlus salīdzinājumā ar gāzes cauruļu katliem, kurus uzstādīja tvaika lokomotīvēm, un tvaika dzinēju maksimālā jauda līdz aptuveni 20. gadsimta 70. gadu vidum pārsniedza dīzeļdzinēju maksimālo jaudu. Turklāt tvaikoņi nav izvēlīgi attiecībā uz degvielas šķiru un kvalitāti. Tāpēc tvaikoņu būvniecība turpinājās daudz ilgāk, vismaz līdz 20. gadsimta 80. gadiem, nekā tvaika lokomotīvju būvniecība, ko pārtrauca jau 20. gadsimta piecdesmito gadu beigās.

## Atsauces

## Ārējās saites
Daņila Kozlovskis

**Daņila Kozlovskis** (; dzimis ) ir krievu aktieris un režisors. Filmējies gan Krievijā, gan ārpus tās un ieguvis plašu popularitāti Austrumeiropas valstīs.

Filmējies tādās filmās kā "Golfa straume zem ledus kalna" (2012), "Bez dvēseles" (*Духless*, 2012), "Vampīru akadēmija" (*Vampire Academy*, 2014), "" (2016), "Ekipāža" (2016), kā arī seriālos "Vikingi" (2019—2020).

2022. gada 24. un 27. februārī Kozlovskis ievietoja vairākus *[[Instagram]]* ierakstus, kuros nosodīja 2022. gada Krievijas iebrukumu Ukrainā un kopīgoja raudoša bēgļa attēlu. Savā 27. februāra ierakstā Kozlovskis atzina savu vienaldzību pret Krimas aneksiju, ko veica Krievijas Federācija 2014. gadā, un atvainojās par to. Saskaņā ar *[[Novaja Gazeta]]* ziņām, Kozlovskis saskāries ar vajāšanu savas nostājas pret iebrukumu dēļ un viņam bijušas grūtības atrast jaunas lomas.

## Atsauces

## Ārējās saites
Artikulīnas

**Artikulīnas** (*Articulina*) ir sūneņu tipa apakškārta šaurmutu klasē, kuras pārstāvji ir izdzīvojuši līdz mūsdienām. Šo apakškārtu 1852. gadā izveidoja britu zoologs Džordžs Busks. Artikulīnas pārstāv divas dzimtas ar 8 ģintīm un 134 sugām. Artikulīnu fosilijas ir zināmas no krīta perioda līdz mūsdienām.

## Apraksts
Artikulīnu kolonijas parasti ir posmotas un ar rizoīdiem. Primārais cistīds ir taisns un no primārā diska nodalīts ar locītavu. Ovicella ir paplašināta vidusdaļā.

## Sistemātika
Artikulīnu apakškārtā ir divas dzimtas:
* apakškārta: ***Articulina*** Busk, 1852
:* dzimta: *[[Crisiidae]]* Johnston, 1838
:* dzimta: *[[Crisuliporidae]]* Buge, 1979

## Atsauces
Blanša Hūbere

**Blanša Hūbere** (; dzimusi , mirusi ) bija pirmā sieviete Maltā, kura ieguva ārsta izglītību. 1919. gadā iestājās Maltas Universitātē, kuru absolvēja 1925. gadā. Neskatoties uz šo, Hūbere nekad nestrādāja par ārstu slimnīcā, bet gan bija farmaceite Zejtunas pilsētā.

## Biogrāfija
Dzimusi Birkirkarā goda pilsoņa Džozefa Hūbera ģimenē. 1919. gada oktobrī kopā ar Tesiju Kamilleri bija pirmās studentes, kas iestājās Maltas Universitātē. 1922. gadā Hūbere izvēlējās ilgāku medicīnas kursu, kuru pabeidza vēlāk nekā Kamilleri, kura studēja angļu filoloģiju un literatūru. Absolvēja Maltas universitāti 1925. gadā. Bija precēta ar ārstu vārdā Džozefs Karuana.

Mirusi  40 gadu vecumā dzimtajā pilsētā Birkirkarā. Viņas vārdā ir nosaukta iela Slīmas pilsētā.

## Atsauces
Krisīdas

**Krisīdas** (*Crisiidae*) ir sūneņu tipa dzimta šaurmutu klasē, kuras pārstāvji ir izdzīvojuši līdz mūsdienām. Šo dzimtu 1832. gadā izveidoja skotu naturālists Džordžs Džonstons. Krisīdas pārstāv sešas ģintis ar vismaz 89 sugām. Krisīdu fosilijas ir zināmas no krīta perioda līdz mūsdienām.

## Apraksts
Krisīdu kolonijas ir taisnas, stipri sazarotas, lielākoties posmotas, ar ragveidīgām locītavām. Cistīdi izvietoti vienā vai divās rindās ar atverēm, kas vērstas tikai uz kolonijas vienu pusi. Ovicella ir simetriska, maisveidīga, izolēta un paralēla cistīdu asij ar lielu terminālo oecioporu.

## Sistemātika
Krisīdu dzimtā ir sešas ģintis:
* dzimta: ***Crisiidae*** Johnston, 1838
:* ģints: *[[Bicrisia]]* d'Orbigny, 1853
:* ģints: *[[Crisia]]* Lamouroux, 1812
:* ģints: *[[Crisidia]]* Milne Edwards, 1838
:* ģints: *[[Crisiella]]* Borg, 1924
:* ģints: *[[Crisiona]]* Canu & Bassler, 1928
:* ģints: *[[Filicrisia]]* d'Orbigny, 1853

## Atsauces
Kazahstānas ezeru uzskaitījums

Kazahstānas Republikā ir 48 262 ezeri, kuru platība pārsniedz 1 kvadrātkilometru. Valstī ir 21 lielais ezers, kurš ir lielāks par 100 km². Kazahstānu apskalo pasaulē lielākais ezers — Kaspijas jūra un arī Arāla jūra, izsīcis beznoteces ezers. Turklāt ir vēl viens lielais ezers — Balhašs. Kazahstānas teritorijā ezeri ir izvietoti nevienmērīgi. Valsts ziemeļu daļā ir 45% no visiem ezeriem, centrālajā un dienvidu daļā — 36 %, bet pārējos reģionos ir tikai 19% ezeru. Kazahstānas ezeru kopējā platība sasniedz 45 002 km². Kopējais ūdens tilpums ir 190 km³. Turpmāk ir uzskaitīti svarīgākie ezeri, no kuriem daži ir kopīgi ar kaimiņvalstīm.

## Uzskaitījums

## Skatīt arī
* Sors